OzLabs/hebrew-wiki-articles huggingface dataset:
משחה

משחה טיפוסית
מִשְׁחָה (מכונה גם קרם, ראו להלן) היא תכשיר סמיך רפוּאי או קוסמֵטי המשמש למריחה על העור. על פי מילון אבן-שושן, משחה היא "חומר סמיך ושמן שמושחים אותו על דבר-מה". משחות בדרך כלל מבוססות על טכניקות שפותחו על ידי מדעי הרוקחות.

==שימושים==
משחות משמשות למריחה הן על העור והן על קרומים ריריים. בין שימושי משחות:
* הגנה על העור מפני יובש, סדקים וקרינת שמש.
* שיקום עור פגוע.
* הרגעה.
* הרדמה מקומית.
* טיפול בזיהום.
* מתן תרופות באמצעות פיזורן על העור.
קיימות שתי דרכים מקובלות לקביעת כמות המשחה הנדרשת לטיפול: יחידת קצה האצבע שהיא כמות התכשיר הנסחטת משפופרת באופן המכסה את קצה האצבע של אדם מבוגר, או הגדרת תוצא המריחה – שכבה עבה, שכבה דקה או עד לספיגת המשחה בעור.

==הרכב==
משחות מכילות ארבעה מרכיבים עיקריים: מים, שמן, אמולסיפירן וחומר מסמיך. שאר המרכיבים הנלווים ולא העיקריים ליצירת המשחה הם פרפין נוזלי, פרפין קשה, שעווה, גליצרין ופרופיל פארבן. רוב המשחות הן קולואיד מאחד משני סוגים:
*שמן בתוך מים: טיפות קטנות של שמן שמפוזרות במים. משחות אלו מכונות קרם.
*מים בתוך שמן: טיפות קטנות של מים המפוזרות בשומן.

הסוג הנפוץ והמועדף לשימוש על ידי הקהל הרחב הוא הקרמים, מכיוון שהם נוחים יותר לשימוש ונשטפים בקלות במים. לעומת קרמים, משחות הן לחות יותר ומספקות מחסום שמנוני אשר מפחית את אובדן המים משכבת הקרנית.

סוגי הקרמים הנפוצים הם:
*משחה בסיסית – תרחיף של שמן ומים באופן כמעט שווה של חומרים.
*משחה קרה – שילוב של כ-80% שמן ו-20% מים למניעת לחות בעור.
*ג'ל.
*משחה עיסתית – משלבת גם אבקה.
*משחה אבקתית.
*תמצית-נוזל לשפשוף על העור.

== קישורים חיצוניים ==

* 

== הערות שוליים ==

*
קטגוריה:תרופות
קטגוריה:קוסמטיקה
.mr

.mr היא סיומת האינטרנט במאוריטניה. לאתרים ממשלתיים במאוריטניה יש את הסיומת .gov.mr.<ref></ref>

סיומת אינטרנט זו הומצאה בשנת 1996.

==קישורים חיצוניים==

* 

== הערות שוליים ==

קטגוריה:מאוריטניה
.fj

.fj היא סיומת האינטרנט של פיג'י. סיום אינטרנט זו נוצרה בשנת 1992 ונכון ל-2021, מנוהלת על ידי שירותי ה-IT של אוניברסיטת דרום האוקיינוס השקט.<ref></ref>

==סיומות אינטרנט משניות==
* ac.fj
* biz.fj
* com.fj
* info.fj
* mil.fj
* name.fj
* net.fj
* org.fj
* pro.fj

== קישורים חיצוניים ==
* 

== הערות שוליים ==

קטגוריה:פיג'י
היאם קבלאן

היאם מוסטפא-קבלאן (נולדה ב-1956) היא משוררת וסופרת דרוזית ערבייה-ישראלית; מורה בגמלאות.

==קורות חיים==
נולדה בעוספיה, שם למדה בבית הספר היסודי. את לימודיה בתיכון עשתה בנצרת, שם למדה בבית הספר לאחיות הפרנציסקניות. היא בוגרת אוניברסיטת חיפה בחוג להיסטוריה כללית, בוגרת המכללה הערבית לחינוך בשפה וספרות ערבית, וחינוך רגיל וחינוך מיוחד. גרה בדלית אל כרמל, שם עבדה כמורה לערבית.

חברה באגודת הסופרים הערבים. חברה באיגוד הסופרים הערבים והיהודים ובעמותה לקידום האישה הערבייה בישראל. כותבת בעיתונות ברחבי העולם הערבי. כתבה טור קבוע, "Ala ajnihat al-rish" ("על כנפי נוצה"), בא-סנארה.

הוציאה לאור שבעה ספרי שירה והשתתפה בפסטיבלים רבים לשירה בישראל ומחוצה לה. שיריה תורגמו לאנגלית ולעברית.

בנוסף, היא ציירת אשר הציגה בשנת 2015 תערוכת יחיד בבית האומנים בתל אביב<ref></ref>. כאמנית, קבלאן נוהגת להתמקד בדמותה של האישה, וכאישה דרוזית היא מנסה להעביר תחושותיה של אישה שחיה בחברה שמרנית סגורה. חברה שמקדשת את האישה ומנסה לגונן ולהגן עליה בזה שהיא מבודדת אותה מכל מה שמתרחש בעולם סביבה.

== פרסים ==
* 1982 - פרס שני לסופרים ערבים מטעם ראש הממשלה
* 2005 - פרס השירה מטעם משרד המדע התרבות אמנות והספורט

== קישורים חיצוניים ==
* [https://youtu.be/eeKGBIw-584 הסופרת היאם קבלאן] קוראת משיריה

== הערות שוליים ==

קטגוריה:סופרים דרוזים ישראלים
קטגוריה:סופרות ישראליות
קטגוריה:עספיא: אישים
קטגוריה:דרוזיות ישראליות
קטגוריה:משוררות ישראליות
קטגוריה:משוררים דרוזים ישראלים
קטגוריה:ישראליות זוכות פרסים: שירה
קטגוריה:בוגרות אוניברסיטת חיפה
קטגוריה:ישראליות שנולדו ב-1956
קטגוריה:ישראלים שנולדו ב-1956
Waltz 2 (XO)

Waltz 2 (XO) הוא שיר של הזמר-יוצר האמריקאי אליוט סמית'. הוא יצא בשנת 1998 על ידי חברת התקליטים DreamWorks כסינגל ראשון מתוך אלבום האולפן הרביעי שלו, XO.

הסינגל לא זכה לביגלל במצעדים בארצות הברית<ref></ref> אך הגיע למקום 52 במצעד הסינגלים בבריטניה, המיקום הגבוה ביותר של סמית' במצעד הבריטי עד כה.<ref></ref>

בכתבה על השיר, נכתב במגזין סלייט כי השיר הוא "הטוב ביותר" של אליוט סמית'.<ref></ref>

== רשימת השמעה ==

==קישורים חיצוניים==

== הערות שוליים ==

קטגוריה:שירי 1998
קטגוריה:סינגלים מ-1998
מישל סטיבנסון (זמרת)

מישל סטיבנסון (; נולדה ב-3 בינואר 1977) היא זמרת, כתבת ומנחת טלוויזיה בריטית. סטיבנסון הייתה חברה בלהקת "ספייס גירלז" לשלושה חודשים, עד שפרשה.<ref></ref>

== קריירה ==
=== ספייס גירלז ===
חברות הלהקה המקורית משנת 1994, היו מלאני בראון, מלאני לאקוהי (שהוחלפה בויקטוריה אדמס), ליאן מורגן (שהוחלפה במלאני סי), סוזן טינקר (שהוחלפה בג'רי האליוול) וסטיבנסון. סטיבנסון קיבלה את הציון הגבוה ביותר בשלב האודישנים, כשהיא שרה את השיר "Don't Be a Stranger" של הזמרת דינה קרול.<ref name="Sinclair book"></ref> סטיבנסון הייתה חברה בלהקה, טרם החלטתם של מנהלי הלהקה לפטר אותה. לדברי בוב הרבט, המנהל האומנתי של הלהקה: "סטיבנסון פוטרה כיוון שלא השתלבה עם שאר חברות הלהקה [...] היא לעולם לא השתתפה בערבי חברה משותפים, ונאלצתי לפטר אותה". בהמשך, הנהלת הלהקה הסתירה את הסיבה לעזיבתה של סטיבנסון, והוציאו הודעה לעיתונות שאימה של סטינבסון חלתה בסרטן השד, מה שאילץ אותה להתפטר.<ref></ref> את סטיבנסון החליפה אמה בנטון.<ref></ref>

=== טלוויזיה ===
לאחר עזיבתה מהלהקה, עבדה סטיבנסון כפרזנטורית לערוצי הטלוויזיה "LWT"<ref name="interview"></ref> "ITV", "TV Friendly" ו-"BSkyB" . היא אף הנחתה תוכנית טלוויזיה מלטזית בשם "Wild Games". סטינבסון חזרה לקריירת המוזיקה בנובמבר 2003, כשהוציאה לאור מיני-אלבום בשם SHESongs.

== פילמוגרפיה ==
{| class="wikitable sortable"
! שמה
! כותרת
! תפקיד
! class="unsortable" | הערות
|-
| 2001
| London Weekend Television
| מנחה
| 5 פרקים<ref>[http://www.bfi.org.uk/films-tv-people/4ce2bc8e2cbd8 "Michelle Stephenson"]. British Film Institute.</ref>
|-
| 2001
| Raw Spice
| בתפקיד עצמה
| סרט תיעודי<ref name="imdb">IMDb. "Michelle Stephenson".</ref>
|-
| 2008
| E! True Hollywood Story
| בתפקיד עצמה
| סרט תיעודי
|-
|}

== דיסקוגרפיה ==
=== מיני-אלבומים ===
* 2003: SHEsongs

==קישורים חיצוניים==

*

== הערות שוליים ==

קטגוריה:ספייס גירלז
קטגוריה:עיתונאיות בריטיות
קטגוריה:מנחות טלוויזיה בריטיות
קטגוריה:זמרות פופ בריטיות
קטגוריה:בריטיות שנולדו ב-1977
קטגוריה:בריטים שנולדו ב-1977
באו אנדרסון

באו אנדרסון (באנגלית: Bow Anderson; נולדה ב-1997 באדינבורו, הממלכה המאוחדת) היא זמרת-יוצרת סקוטית.<ref name="allmusic">Biografie auf Allmusic, siehe Weblinks</ref><ref name="universal">[https://www.universal-music.de/Bow-Anderson/biografie Biografie] bei Universal Music Group</ref>

== ביוגרפיה ==
אנדרסון נולדה וגדלה באדינבורו, והתמסרה לספורט בצעירותה. כשהייתה בת 10, החלה להשתתף בתחרויות טרמפולינה. כאשר נפצעה בגיל 13, היא סיימה את קריירת הספורט, והתחילה לעסוק בקריירת השירה שלה. היא למדה במכון למוזיקה מודרנית הבריטית והאירית בלונדון.

ב-2020, היא חתמה על חוזה תקליטים באיילנד רקורדס, ובמרץ 2020 הוציאה את סינגל הבכורה שלה, Sweater. לאחר מספר סינגלים נוספים שהוציאה, המיני-אלבום הראשון שלה, New Wave יצא בתחילת 2021.

היא התפרסמה בזכות שיתוף הפעולה שלה עם פליקס ין וצ'יט קודס, בשיר "I Just Wanna", שקיבל יותר מ-8 מיליון השמעות בספוטיפיי.

== קישורים חיצוניים ==
* 

== הערות שוליים ==

קטגוריה:זמרות-יוצרות סקוטיות
קטגוריה:זמרות-יוצרות בריטיות
קטגוריה:בריטיות שנולדו ב-1997
קטגוריה:בריטים שנולדו ב-1997
גבעות לונג

גבעות לונג (באנגלית: Long Hills) הם קבוצה של גבעות ותצורות סלעים בהרי הורליק (המהווים חלק מההרים הטראנס-אנטארקטיים), בארץ וילקס שבאנטארקטיקה.

אורכו של רכס הגבעות 11 קילומטרים.

הגבעות ממוקמות באמצע המרחק שבין רכס ויסקונסין לרכס אוהיו, שבהרי הורליק.

נקודת נק היא הקצה הצפוני של גבעות לונג.

== היסטוריה ==
=== גילוי ומיפוי הגבעות ===

הגבעות מופו לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1958–1960.

=== מקור השם ===

שמן של הגבעות ניתן להן על ידי הוועדה המייעצת לשמות אנטארקטיים.

הגבעות נקראות על שמו של ויליאם אי. לונג (William E. Long), גאולוג במשלחת חציית הרי הורליק (אשר חקרה את הרי הורליק בעונת המחקר (הקיץ האנטארקטי) 1958–1959), וכן היה חבר במשלחת אוניברסיטת אוהיו להרי הורליק בעונת המחקר 1960– 1961 ובעונת המחקר 1961–1962.

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA201&lpg=PA201&dq=%22Long+Hills%22+Antarctica&source=bl&ots=PFlpoXuh_D&sig=ACfU3U2WkkYUe5QNkeg7MoO1cj7IpRxtDA&hl=en&sa=X&ved=2ahUKEwjf4oW-_OfvAhXugf0HHb8RBGM4FBDoATAJegQIBxAD#v=onepage&q=%22Long%20Hills%22%20Antarctica&f=false The Transantarctic Mountains: Rocks, Ice, Meteorites and Water], P 201</div>

<div class="mw-content-ltr">• Gunter Faure, J. G. Murtaugh, and R. J. E. Montigny, [https://cdnsciencepub.com/doi/abs/10.1139/e68-051?journalCode=cjes The geology and geochronology of the basement complex of the central Transantarctic Mountains], Canadian Journal of Earth Sciences • 1 June 1968 • https://doi.org/10.1139/e68-051</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:8994 גבעות לונג] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8604&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות לונג] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=8994&fid=antgeo_114 תצלום לוויין של אזור גבעות לונג]
* [http://distancebetween.info/long_hills מחשבון מרחקים - המרחק מגבעות לונג לאתרים סמוכים]

== הערות שוליים ==

לונג
לונג
לונג
צ'יט קודס

צ'יט קודס (באנגלית: Cheat Codes) היא שלישיית DJ של מוזיקה אלקטרונית אמריקאית, המורכבת מקווין פורד , טרבור דאהל ומת'יו ראסל, שבסיסם נמצא בלוס אנג'לס, קליפורניה. ההרכב מוכר מכך שהוא הוציא את הסינגל "Sex" ב-2016, שהודגם מהסינגל "Let's Talk About Sex" של Salt-N-Pepa.<ref></ref> בנוסף, ההרכב מוכר מכך שהוא הוציא את הסינגל "No Promises" ב-2017, בשיתוף פעולה עם הזמרת האמריקאית, דמי לובאטו, והגיע ל-40 הגדולים בארצות הברית, בריטניה ואוסטרליה.

ב-13 באפריל 2016, הצמד הוציא, בשיתוף פעולה עם התקליטן ההולנדי דנטה קליין , את הסינגל "Let Me Hold You (Turn Me On)"

== דיסקוגרפיה ==
=== אלבומי אולפן ===
* 2021: Hellraisers, Pt. 1

=== מיני-אלבומים ===
* 2018: Level 1
* 2019: Level 2

== קישורים חיצוניים ==

* 

== הערות שוליים ==

קטגוריה:תקליטנים אמריקאים
קטגוריה:להקות אמריקאיות
קטגוריה:שלישיות מוזיקליות
קטגוריה:רמיקסרים
קטגוריה:להקות שהוקמו בשנת 2014
סטיב רודויי

סטיב רודויי (באנגלית: Steve Rodway; נולד בעיר קיימברידג'שייר, הממלכה המאוחדת<ref name="esctoday"></ref>), ידוע גם כמוטיב 8, הוא מפיק מוזיקלי, פזמונאי, תקליטן וטכנאי קול בריטי.

רודויי ידוע בהפקת רמיקסים רבים לסינגלים של אמנים שונים, דוגמת אירייז'ר, ספייס גירלז, רוברט פאלמר, פאלפ ופט שופ בויז. במרוץ השנים, הוציא לאור גם סינגלים מקוריים פרי עטו דוגמת "Rockin' for Myself", "Break The Chain" ו-"Searching For The Golden Eye". העבודה המוכרת ביותר של רודויי היא הפקת השיר הבריטי לאירוויזיון 1996, "Ooh Aah... Just a Little Bit" מאת ג'ינה ג'י. השיר הגיע למקום השמיני בתחרות ולמקום הראשון במצעד הסינגלים הבריטי במשך מספר שבועות רצופים.<ref name="PSBcommentary"></ref>

== קריירה ==
רודויי החל את קריירתו המוזיקלית כזמר ליווי, מתופף וקלידן של הזמר בילי אושן. לאחר עבודתו, ייסד חברת תקליטים עצמאית בשם "Nuff Respect Records", להפקת סינגל בכורתו, "Rockin' for Myself". במהלך שרמיקסים שלו הושמעו רבות במועדוני לילה, רודויי חתם חוזה הקלטות עם חברת התקליטים "האחים וורנר", כדי להוציא את הסינגל בהוצאה מחודשת, לאחר שהקודמת לא הצליחה מסחרית. ההוצאה החדשה הגיעה למקום ה-18 במצעד הסינגלים הבריטי תוך שבוע מצאתה.<ref name="chartlog"></ref> לאחר הוצאת השיר, רודויי החל גם לפתח רמיקסים לשירים של אמנים מפורסמים. הרמיקס "Listen to the Music" של האחים דובי הגיע למקום ה-37 במצעד המוזיקה בבריטניה.<ref name="chartlog2"></ref> הסגנון הייחודי של רודויי, הביא להצלחתו בתחום מוזיקת המועדונים. בשנת 1997, הוציא לאור את הרמיקס "Addicted to Love" של רוברט פאלמר. הרמיקס זכה לנתון השמעות גבוה מאוד באירלנד ובבריטניה. רודויי הקליט גם רמיקס של "Wannabe" של הספייס גירלז, שכן זכה להצלחה מסחרית גבוהה מאוד.

== דיסקוגרפיה ==
=== אלבומים ===
* 1983: Horizontal Hold

==קישורים חיצוניים==

== הערות שוליים==

קטגוריה:מפיקים מוזיקליים בריטים
קטגוריה:פזמונאים בריטים
קטגוריה:תקליטנים בריטים
קטגוריה:מלחינים בריטים
קטגוריה:טכנאי קול בריטים
קטגוריה:בריטים שנולדו במאה ה-20
מארנס

מארנס (בצרפתית: Pouls de Maranes, באנגלית: Marans) הוא גזע של תרנגול, המאופיין בצבעו הכתום וכן בצבע הביצים הנוטות לחום בגוון שוקולד<ref></ref> .

מקור הגזע הוא כנראה מצרפת, כאשר מקור השם של גזע תרנגול זה הוא שמו של היישוב מארנס שבמחוז אקיטן החדשה בדרום-מערב צרפת, ומשמעות השם היא כנראה "קרוב לים" בלטינית.

==קישורים חיצוניים==

==הערות שוליים==

קטגוריה:גזעי תרנגולים
שב"ל - חינוך לסובלנות בציבור הדתי

שב"ל - חינוך לסובלנות בציבור הדתי הוא ארגון הידברות והסברה הפועל למען קבלתם של בני נוער להט"בים בחברה הדתית.

לפי המפורסם באתר העמותה, מתנדבי שב"ל למדו במסגרת חינוך דתית והם מכירים מקרוב את החברה הדתית, ומטרתם היא "יצירת דיאלוג, העלאת מודעות והזמנה למפגש של הקהילה הדתית איתנו - להט"בים בני ובנות החברה הדתית".<ref></ref>

== מקור השם ==
משמעות השם שב"ל הוא שהכל ברא לכבודו, אחת משבע הברכות המבורכות בחתונה ולאחריה.<ref></ref>

== היסטוריה ==
ארגון שב"ל פועל משנת התשס"ז (2007) מול אנשי חינוך, טיפול והדרכה בחברה הדתית.<ref></ref>

הארגון מספק ייעוץ ומפתח דו-שיח שמסייע ותומך בחברי קהילת הלהט"ב מהחברה הדתית ופועל למען קידום ערבות הדדית להט"בית ושינוי היחס כלפי קהילת הלהט"ב בתוך החברה הדתית.

בשנת 2016, הרבנים בני לאו, מאיר נהוראי יו"ר ארגון בית הלל, ואשת הציבור מלכה פיוטרקובסקי, ורבנים דתיים לאומים ליברלים נוספים, השתתפו בפרויקט של שב"ל והתנצלו בפני קהילת הלהט"ב על הביטויים הקשים כלפי הקהילה הגאה מצד החברה החרדית והדתית.

== הערות שוליים ==

קטגוריה:ארגונים דתיים בישראל
Das Boot

Das Boot הוא אלבום הבכורה של הרכב המוזיקה האלקטרונית גרמני U96, שיצא לאור בשנת 1992. שם האלבום לקוח משמו של הסרט הגרמני Das Boot שיצא לאקרנים בשנת 1981 ועסק בצוללת U96, עליה מבוסס שם ההרכב.

==סינגלים==
שיר הנושא של האלבום היא גרסת כיסוי בסגנון טכנו למנגינת הנושא של הסרט שהלחין קלאוס דולדינגר לפסקול הסרט העלילתי באותו השם. הסינגל יצא בשנת 1991 והיה ההצלחה המסחרית הגדולה הראשונה של תרבות הטכנו הצעירה עדיין בגרמניה, שם מכר הסינגל למעלה מ -500,000 עותקים ועמד בראש מצעד הסינגלים במשך 13 שבועות. בקליפ הסינגל הוצגו גם סצנות מהסרט העלילתי. השיר הגיע לראש המצעדים גם באוסטריה, נורווגיה, שווייץ וישראל.

הסינגל השני מתוך האלבום היה "I Wanna Be a Kennedy". השיר דומה לשיר "Fade to Grey" של להקת ויסאג' הבריטית שיצא לאור בשנת 1980. הסינגל הגיע למקום הרביעי במצעד הגרמני ולמקום השלישי בשווייץ. הווידאו קליפ שליווה את השיר כלל צילומים של ג'ון פ. קנדי.

=== רשימת השירים ===
<div class="mw-content-ltr"> #"Das Boot" – 5:14
# "Come 2 Gether" – 3:49
# "Der Kommandant" – 3:12
# "Art of U96" – 4:30
# "I Wanna Be a Kennedy" – 5:31
# "Ambient Underworld" – 3:51
# "Sporty Animal-Loving Extrovert" – 3:00
# "Sonar Sequences" – 6:00
# "Bonus Track, Das Boot (Klassik Version) – 1:59
</div>

==קישורים חיצוניים==

==הערות שוליים==

קטגוריה:אלבומי חברת פולידור רקורדס
קטגוריה:אלבומי U96
קטגוריה:אלבומי בכורה מ-1992
לנצ'יה מגגמה

לנצ'יה מגגמה (באיטלקית: Lancia Megagamma) היא מכונית קונספט בתצורה של מיניוואן קומפקטי מתוצרת יצרנית הרכב לנצ'יה, שהיא חברת בת של פיאט אשר הוצגה בשנת 1978 באיטליה

"לנצ'יה גמא" מבוססת על הפלטפורמה של מכונית הסלון לנצ'יה גמא. היה לדגם גוף מסוג מיניוואן קומפקטי. מבחינה מכנית היא תפסה את אותה מתווה הנעה קדמית של "לנצ'יה גמא", עם מנוע הבוקסר בעל 4 הצילינדרים בעל הציר היחיד בנפח 2.5 ליטר הקדמי עם מערכת הזרקה אלקטרונית של "Bosch L-Jetronic". הודות לגג שהועלה ב -25 ס"מ בהשוואה ל"לנצ'יה גמא", מגגמה הציעה מרווח רב יותר, גם ביחס למושב הנהג, המאופיין בלוח דוושות מתקדם, כדי לאפשר תנוחת נהיגה זקופה וארגונומית יותר, המאפשרת באותו הזמן כדי להשיג יותר מקום לברכיים.

==ממאפייני "לנצ'יה מגגמה"==

* "לנצ'יה מגגמה" הוצגה לראשונה בתערוכת המכוניות של טורינו בשנת 1978
* 5 דלתות - מיניוואן בעיצוב גוף "One-box design"
* 5-4 מושבים
* מנוע בוקסר, 4 צילינדרים, 2,484 סמ"ק, מנוע מסוג "Lancia Flat-4 engine" 
* מנוע קדמי-אורכי
* סוג הנעה: הנעה קדמית
* נפח מכל דלק: 59 ליטר

==ראו גם==
* לנצ'יה דיאלוגוס
* לנצ'יה מדוזה

==קישורים חיצוניים==

==הערות שוליים==

קטגוריה:דגמי מכוניות שהושקו ב-1978
קטגוריה:מכוניות קונספט
קטגוריה:מיניוואנים
מגגמה
קטגוריה:כלי רכב איטלקיים
Knocked Out

Knocked Out הוא סינגל הבכורה של הזמרת פאולה עבדול, אשר יצא ב-4 במאי 1988 מתוך אלבום הבכורה שלה Forever Your Girl. השיר נכתב על ידי בייביפייס, אל. איי ריד ודרלי סימונס. הוא נכתב שנה קודם לכן והופק על ידי השניים הראשונים. מבחינה מוזיקלית "Knocked Out" הוא שיר שמכיל מוזיקת פופ ו-R&B.

== רקע ==
הוא יועד במקור להשקה דרך חברת התקליטים וירג'ין רקורדס, חברת התקליטים בה הייתה חתומה עבדול עצמה. וירג'ין רקורדס הוקמה עוד בשנות ה-70 של המאה ה-20 אך בתור חברה בריטית, ובשנות ה-80 של המאה ה-20 הוקמה לה גם שלוחה אמריקאית. וירג'ין רצתה לבדוק את ההצלחה המסחרית של השיר ולכן נתנו לעבדול לשיר אותו ולהוציא אותו כסינגל. השיר זכה להצלחה יחסית לסינגל בתקציב נמוך כאשר נכנס לעשירייה הפותחת במצעד שירי ה-R&B.

בבריטניה השיר יצא שלוש פעמים. תחילה הוא הגיע למקום ה-98 בלבד במצעד הבריטי. לאחר מכן בעקבות ההצלחה של סינגלים אחרים מהאלבום השיר הופץ מחדש בקיץ של 1990 והוא הגיע למקום ה-41 במדינה. לאחר מכן הפופולריות של עבדול המשיכה לנסוק ובעקבות כך בקיץ של 1990 השיר שוחרר בפעם השלישית במדינה והגיע למקום ה-21. הפעם השיר הופץ בגרסת רמיקס של שפ פטיבון.

== וידאו קליפ ==
את הקליפ המקורי ביים דני קליינמן ובו נראים עבדול ורקדנים נוספים רוקדים על רחבת ריקודים. לאחר היציאה המחודשת של השיר הוא קיבל קליפ נוסף והמראה קרבות בזירת איגרוף כאשר ברקע ישנם סרטונים של עבדול.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1988
קטגוריה:סינגלי בכורה מ-1988
קטגוריה:סינגלים מ-1990
קטגוריה:שירי פאולה עבדול
קטגוריה:שירים באנגלית
קטגוריה:שירים שנכתבו על ידי בייביפייס
קטגוריה:שירים שהופקו על ידי בייביפייס
קטגוריה:שירי ג'ק סווינג חדש
הפתרון הסופי של שאלת הצ'כים

הצהרה (גרסה ב[[צ'כית) של צו עקירה של 33 עיריות ברמות דהרסקה]]
[[ריינהרד היידריך וקרל הרמן פרנק בפראג]]
תושבי ריקטארוב עוזבים את כפרם (מרץ 1941)
הפתרון הסופי של שאלת הצ'כים (בגרמנית: Endlösung der tschechischen Frage) הייתה תוכנית של גרמניה הנאצית לגרמניזציה מלאה של הפרוטקטורט של בוהמיה ומוראביה. הסוציולוג והאנתרופולוג הגרמני קרל ולנטין מולר טען כי חלק גדול מהאומה הצ'כית היא מהגזע הארי וניתן היה להפכו לגרמני. עם זאת, מולר טען כי הגרמניזציה צריכה להתרחש ללא כפייה; במקום זאת הוא הציע מערכת של תמריצים חברתיים. לכן, הפתרון הסופי של שאלת הצ'כים היה ניגוד מוחלט לפתרון הסופי לשאלת היהודים.

==מדיניותו של היידריך בצ'כיה==
ב-27 בספטמבר 1941 ריינהרד היידריך מונה לסגנו של הפרוטקטור נויראט והשתלט על השלטון בפועל. הפרוטקטור קונסטנטין פון נויראט, נותר ראש הפרוטקטורט, אך נשלח ל"חופשה" מכיוון שהיטלר, הימלר והיידריך חשו ש"ידו הרכה" כלפי הצ'כים עודדה את הרגש האנטי-גרמני ואת ההתנגדות לכיבוש. עם מינויו אמר היידריך לעוזריו: "אנו נגרמן את השרצים הצ'כים."

היידריך הגיע לפראג כדי לאכוף את המדיניות הנאצית, להילחם בהתנגדות למשטר הנאצי ולהמשיך לעמוד במכסות הייצור של המנועים והנשק בצ'כיה, שהיו חשובים ביותר למאמץ המלחמתי של גרמניה הנאצית. הוא השקיף על אזור הביצור הגרמני וגינה את "דקירת הגב" של ההתנגדות הצ'כית. 

==יישום המדיניות הגזעית של הנאציזם בצ'כיה==
כדי לקדם את מטרותיו, הורה היידריך על סיווג גזעי של מי שיכול או לא יכול להיות גרמני. הוא הסביר: "הפיכת הזבל הצ'כי הזה לגרמנים חייבת לעבור לשיטות המבוססות על מחשבה גזעית." סקרי גזע, שנערכו בתואנה של מניעת שחפת, מצאו כי הצ'כים הם יותר נורדיים מאשר גרמנים סודטים, ממזרח פרוסים, מאוסטרים ובווארים רבים. תוצאות אלו נשמרו בסוד. בשנת 1940 היטלר הסכים שכמחצית מהאוכלוסייה הצ'כית מתאימים לגרמניזציה, בעוד ש"הטיפוסים המונגולים" ושכבת המשכילים הצ'כית לא מתאימים לגרמניזציה ויש "לשלול מכוחם, לחסלם ולהעבירם אל מחוץ מדינה בכל מיני שיטות."

על פי התוכנית הכללית, הנאצים התכוונו לעקור את האוכלוסייה הלא-גרמנית לסיביר, אבל בשל הצורך בעבודה הצ'כית למאמץ המלחמתי תוכנית זאת מעולם לא יושמה.

==ראו גם==
* חלוקת צ'כוסלובקיה ערב מלחמת העולם השנייה
* הפרוטקטורט של בוהמיה ומוראביה
* ועידת מינכן
* הפתרון הסופי

==הערות שוליים==

קטגוריה:צ'כיה: היסטוריה
קטגוריה:צ'כוסלובקיה במלחמת העולם השנייה
קטגוריה:גרמניה הנאצית: פשעים, רדיפות והשמדה
פרדריק פרית'

פרדריק פרית (באנגלית: Frederick Frith; 1819–1871) היה צייר וצלם אנגלי. הוא החל את הקריירה שלו באנגליה אך מאוחר יותר עבר לאוסטרליה שם התגורר בהובארט ובמלבורן.

== קריירה ושנים מוקדמת ==
פרידריק פרית' נולד בבריטניה לג'ון פרית' ולטיציה לבית גרדינר. אחיו היה הנרי פרית'. משפחה אנגלית המורכבת מציירים ועושי צלליות.

לפני שעבר למלבורן, ידוע כי למד ועסק בציור בלונדון, ברייטון, אירלנד וסקוטלנד. בשנת 1855 עבר לאוסטרליה והחל לעבוד כצייר במלבורן, אוסטרליה, ואז עבר להובארט בטסמניה, מאוחר יותר באותה שנה.

הוא הציג את יצירותיו במלבורן שהורכבו בעיקר מציורי צבעי המים וצבעי השמן שלו. בשנת 1855 כשהוא מציג את יצירות האמנות שלו, הוא פגש את ג'ון מתיסון שארפ. מאוחר יותר הם הפכו לשותפים ועבדו בסטודיו משלהם ששארפ קנה. הם כינו את הסטודיו - גלריה כרומטיפ. "כרומה" היא המילה היוונית לצבע, והתייחסה לשיטת הצביעה של הדפסי נייר. נותרו רק כמה עשרות מיצירות האמנות הכרומטיפ שלהם, העובדה שהם נשארו שלמים אחרי כל השנים נתפסה כחיוניות של נייר הצילום. תהליך זה היה דומה ליצירות המכונות לרוב פוטו-קריוטיפ. מאוחר יותר בשנת 1855, עיתון מקומי פרסם את הפנורמה של פרית' ושארפ בת חמישה חלקים על הובארט. פנורמה זו נתפסה כפנורמה הראשונה ומה שהתחיל את סחר האלבומים וההדפסים שהם מכרו לקהילה. <ref>Davidson, Gael Newton ; with essays by Helen Ennis and Chris Long and assistance from Isobel Crombie and Kate (1988). Shades of light : photography and Australia, 1839-1988 (1. publ. ed.). Canberra: Australian National Gallery. p. 24</ref>

בשנת 1855 הגיש פרית' תביעה אזרחית נגד סוחר בהובארט, סמואל מוזס. פרית' צייר אותו ואת משפחתו, אך סמואל סירב לשלם לו בשל העובדה שהם היו ציורים יקרים מדי, ולא משובחים, בסופו של דבר פרית' זכה במשפט וקיבל פיצוי יחד עם עלות הנזקים. <ref></ref>

== שותפיות ==
פרידריק פירת', צילום כפול
לאחר עשר שנים השותפות של פרית' ושארפ הסתיימה. הם נפרדו וקידמו את עבודתם באולפנים נפרדים. שארפ המשיך בייצור כרומטיפים וסטריאוגרפיות בהובארט ופרית' עבר לעבוד על הכנת תצוגות בפורמט גדול.

אחד החידושים שפרית' יצר, היה "צילום כפול" - תמונה של אותו אדם המחוברות יחדיו על רקע אחיד, כמו שהוא הדגים בצילום הכפול של עצמו.<ref>Davies, Alan (2004). Eye for photography : the camera in Australia. Carlton, Vic.: Miegunyah Press. p. 144</ref>

שנה לאחר פרידתם, הנרי פרית' (אחיו) הצטרף לעסק ועבד פחות על ציורים והתמקד יותר בצילום. מאוחר יותר הציג פרית' שתי פנורמות שצולמו בהובארט. שתי התמונות צולמו בכנסיית הדומיין ובכנסיית סנט פול.

בשנת 1858 האחים פרית' פתחו סטודיו שני הממוקם בלאונססטון כדי לקדם את הקריירה שלהם ולהפיק יצירות אמנות נוספות. יצירות האמנות שלו היו פופולריות מאוד, אך מחירם היה גבוה מדי מה שהוביל לתיקי משפט נוספים.

== סגנון ==
נראה שפרית' התעניין יותר בציור, במיוחד כשעבד עם בן זוגו לשעבר ג'ון שארפ - שארפ היה ידוע כצלם, פרית כצייר. באמצעות צילום וציור, רבים מתצלומי הדיוקנאות שלו נראו כמו ציורי צבעי מים.

== קישורים חיצוניים ==

== הערות שוליים ==

קטגוריה:ציירים בריטים
קטגוריה:צלמים בריטים
קטגוריה:ציירים אוסטרלים
קטגוריה:צלמים אוסטרלים
קטגוריה:מהגרים לאוסטרליה
קטגוריה:בריטים שנולדו ב-1819
קטגוריה:בריטים שנפטרו ב-1871
אלברט הנרי פולווד

אלברט הנרי פולווד (באנגלית: Albert Henry Fullwood; 15 במרץ 1863 – 1 באוקטובר 1930) היה אמן אוסטרלי, שתרם תרומה משמעותית לאמנות באוסטרליה. הוא צייר עם אמני אסכולת היידלברג ברחבי מלבורן ועבר עם טום רוברטס וארתור סטריטון להתגורר ולצייר במחנה שלהם בסיריוס קוב, סידני. פולווד היה אמן מלחמה אוסטרלי רשמי בדיוויזיה החמישית במלחמת העולם הראשונה. <ref></ref>

== ביוגרפיה ==
פולווד נולד בהוקלי, בירמינגהם, בנו של פרידריך ג'ון פולווד, תכשיטן, ואשתו אמה, לבית בר. משנת 1878 פולווד למד אמנות בשיעורי ערב במכון בירמינגהם. הוא למד אמנות בבית הספר לאמנות נוף בירמינגהם. לאחר סיום לימודיו, הוא היגר לסידני בשנת 1883 והשיג עבודה בג'ון סנדס בע"מ כשרטט ומעצב ליתוגרפי. הוא הצטרף לחברת האמנות של ניו סאות' ויילס בשנת 1884, וזמן קצר לאחר מכן קיבל תפקיד בצוות האטלס הציורי של אוסטרליה, שבשבילו הוא נסע הרבה דרך צפון אוסטרליה ועשה רישומים רבים. בהמשך עבד ב"סידני מייל" ובעיתונים מאוירים אחרים של אותה תקופה. הוא המשיך בציורו, ובשנת 1892 נרכשו שני צבעי מים עבור הגלריה הלאומית בסידני.<ref>Serle, Percival (1949). "Fullwood, Albert Henry". Dictionary of Australian Biography. Sydney: Angus and Robertson</ref>

בשנת 1895 לקח פולווד חלק מוביל בהקמת אגודת האמנים בסידני והיה חבר במועצה הראשונה שלה. הוא חזר לאירופה בשנת 1900 דרך אמריקה, והציג תערוכה מוצלחת מאוד של עבודותיו בעיר ניו יורק. הוא הפך את לונדון למרכז עבודתו, והציג באקדמיה המלכותית ב־1901, 1904, ובשנים מאוחרות יותר, וגם בתערוכות שונות באירופה.

זמן קצר לאחר תחילת מלחמת העולם הראשונה הצטרף פולווד לחיל האמנות של בעלות הברית; מאוחר יותר הוא היה סמל בחיל הרפואה של הצבא המלכותי בבית החולים הכללי השלישי בלונדון, וונדסוורת', ומאוחר יותר אמן מלחמה רשמי אוסטרלי. הוא חזר לסידני בשנת 1920 ועבד בעיקר בצבעי מים ותחריט.

פולווד מיוצג בגלריות רבות, כולל הגלריה לאמנות של ניו סאות' ויילס, הגלריה הלאומית של ויקטוריה, הגלריה לאמנות של דרום אוסטרליה, בדזדן, במוזיאון בודפשט לאמנויות, ובאנדרטת המלחמה באוסטרליה. <ref>Gray, Anne (1983). A. Henry Fullwood: War Paintings. Australian War Memorial.</ref> ציור משמעותי של נוף הרחוב המוקדם של בלאראט מוחזק על ידי גלריה לאמנות בלאראט וצבע מים גדול מאוד של מחצבות גיר (בערך 1910) מוחזק באוסף פרטי בדורין, ויקטוריה.

== חיים אישיים ==
הוא התחתן עם קלייד בלאנש ניומן, בתו של הצלם ג'ון הוברט ניומן, ב-13 באוקטובר 1896 בסידני. נולדו להם שני בנים, פיליפ וג'פר ובת מרג'ורי קלייד. גם פיליפ וגם מרג'ורי נפטרו בילדותם.

== גלריה ==
<gallery mode="packed" heights="170">
File:A-Fullwood-View-from-Balmoral-1885.jpg

File:Adelaide The Botanic Gardens (NBY 440514).jpg

File:Brisbane. Q Botanical Gardens (NBY 444294).jpg

File:AJ Bessell-Browne.jpg

File:Australia -Collecting the Mail (NBY 441234).jpg

File:Australia. G. P. O. Sydney. N. S. W. (NBY 443370).jpg

File:Australian Mining A Typical Gold Mine (NBY 441072).jpg

File:Dunedin. NZ. The Cargill Monument. (NBY 442386).jpg
</gallery>
== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1863
קטגוריה:נפטרים ב-1930
רנו ארקנה

רנו ארקנה (באנגלית: Renault Arkana) היא קרוסאובר קופה בעלת חמישה מקומות, שמיוצרת על ידי רנו משנת 2019. היא הוצגה במוסקבה בשנת 2018 כמכונית קונספט.

== שווקים ==
הארקנה התחילה את שיווקה ברוסיה ובשנת 2020 באירופה. בכל שוק יש פלטפורמה שונה ועיצוב מעט שונה.

=== רוסיה ===
בשנת 2019 הציגה רנו את הארקנה הראשון לרוסיה המבוסס על פלטפורמה B. הדגם שיוצא לרוסיה מיוצר על ידי רנו רוסיה וכולל מנוע טורבו בנזין I4 צילנדרים בנפח 1.3 ליטרים המספק כ-150 כוחות סוס. תיבת הילוכים כפולת מצמדים בעלת שבעה הילוכים.

=== אירופה ===
בשנת 2020 הציגה רנו את הגרסה האירופאית שמבוססת על פלטפורמה CMF-B. באירופה משווק הדגם עם מערכת הנעה היברידית הכוללת מנוע טורבו בנזין I4 צילנדרים בנפח 1.3 ליטרים המספק כ-140 כוחות סוס עם מערכת מיקרו היברידית המספקת כ-12 קילו-וואט. יש רמת גימור בשם S ליין שנותנת עיצוב ספורטיבי יותר עם אותה מערכת הנעה.

== קישורים חיצוניים ==
* 

== הערות שוליים ==

קטגוריה:מכוניות היברידיות
קטגוריה:קרוסאובר
קטגוריה:דגמי מכוניות שהושקו ב-2019
קטגוריה:כלי רכב המיוצרים ברוסיה
קטגוריה:כלי רכב המיוצרים בקוריאה הדרומית
ארקנה
דיסטוס

דיסטוס (ביוונית: Δύστος; בלטינית: Dystus) הוא שמו של אגם, כפר ועירייה לשעבר באי איווה, יוון. מאז רפורמת השלטון המקומי ב-2011 היא חלק מהעירייה קימי-אליברי, שהיא יחידה עירונית. 

שטח היחידה העירונית של 162.431 קמ"ר.<ref name="stat01"></ref> 

מקום מושבה של העירייה היה בקריזה.

== היסטוריה ==
העיירה העתיקה דיסטוס הוזכרה במאה ה-4 לפני הספירה על ידי ההיסטוריון תיאופומפוס. הוא טען שהעיירה נוסדה על ידי דריאופינס.<ref name="princeton">[https://www.perseus.tufts.edu/hopper/text?doc=Perseus:text:1999.04.0006:entry=dystos DYSTOS Euboia, Greece], entry in The Princeton Encyclopedia of Classical Sites.</ref> אתר העיר העתיקה ממוקם ב-. 

במהלך שנות ה-50 הוקמה באזור תחנת כוח קיטורית קרוב לאגם דיסטוס בעיר אליברי. תחנת כוח זו השתמשה במי אגם למערכת הקירור.

== אוכלוסייה ==
{| class="wikitable"
! שנה
! אוכלוסיית הכפר
! אוכלוסיית העירייה
|-
| 1981
| 662
| -
|-
| 1991
| 589
| 5,074
|-
| 2001
| 590
| 5,579
|-
| 2011
| 586
| 4,818
|}

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יוון: יישובים
סידן קרביד

סידן קרביד (Calcium carbide) היא תרכובת של סידן ופחמן. החומר הוא מוצק לבן בצורתו הטהורה אם כי החומר הטכני עשוי להיות בגוון אפור או חום בשל המצאות אי נקיונות.
משתמשים בסידן קרביד לייצור אצטילן וציאנמיד הסידן.

==ייצור==
מפיקים סידן קרביד מתגובה אנדותרמית (ΔH=+460kJ/mol) של סיד CaO עם פחם קוק בכבשן חשמלי בטמפרטורה של 2200°C

<math>CaO_ +3C_ \rightarrow CaC_ +CO_ </math>

דרגת הניקיון של התוצר בשיטה זו היא כ 80% והאי נקיונות כוללים סידן פוספין Ca<sub>3</sub>P<sub>2</sub> הפולט פוספין בהידרוליזה וכן שאריות סיד, סידן סולפיד CaS, סידן ניטריד Ca3N2 וצורן קרביד. בשנת 2010 פותח תהליך להחלפת חלק מהפחם בפסולת פלסטיק. ניתן לקבל סידן קרביד בדרגת ניקיון גבוהה יותר בתגובה של בין ציאנמיד הסידן עם פחמן בואקום (היפוך התגובה ליצירת סידן ציאנאמיד מסידן קרביד) החומר המתקבל נגרס לגושים שקוטרם עד 50 מ"מ כאשר האי נקיונות מתרכזים בעיקר בגרגרים הקטנים (מילימטרים ספורים) השיטה פותחה על ידי תומאס וילסון (Thomas Leopold Willson) ועל ידי אנרי מואסאן באופן בלתי תלוי בשנת 1892.

==שימושים==
השימוש המרכזי בסידן קרביד הוא בייצור אצטילן <math>CaC_ +2H_2O_ \rightarrow C_2H_ +Ca(OH)_ </math>

סידן קרביד שימש כמקור לאצטילן במנורות קרביד.

כיום, עיקר הייצור של אצטילן נעשה באמצעות שרפה חלקית של מתאן או כתוצר לוואי בייצור אתילן.

סידן קרביד משמש גם לייצור סידן ציאנמיד.

CaC<sub>2</sub> + N<sub>2</sub> → CaCN<sub>2</sub> + C

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות אי-אורגניות
קטגוריה:סידן: תרכובות
The Miracle (שיר)

The Miracle (בעברית: הנס) הוא הסינגל החמישי והאחרון באלבום של הלהקה הבריטית קווין, The Miracle. הוא נכתב על ידי כל חברי הלהקה, כאשר סולן הלהקה פרדי מרקיורי ובסיסט הלהקה ג'ון דיקון היו הכותבים העיקריים. הוא יצא כסינגל בסוף נובמבר 1989, כחצי שנה לאחר צאת האלבום.

הרעיון לשיר הגיע מפרדי מרקיורי וג'ון דיקון. כל ארבעת חברי הלהקה תרמו למילים ולרעיונות המוזיקליים בשיר.

בקליפ לשיר מופיעים ארבעה נערים שמופיעים כחברי להקת קווין על הבמה: רוס מק'קול בתפקיד פרדי מרקיורי, פול הווארד בתפקיד בריאן מיי, ג'יימס קארי בתפקיד ג'ון דיקון ואדם גלדיש בתפקיד רוג'ר טיילור. במהלך הסרטון מופיע מק'קול בארבעה גלגולים שונים של פרדי מרקיורי. הוא צולם באולפני אלסטרי שבלונדון, בנובמבר 1989. בעת הצילומים, ניתן לראות שפרדי מרקורי היה אז נשא HIV (התחיל אז יותר לרדת במשקל בגלל תופעות הלוואי של האיידס) . 

==מיקומי שיא==

==קישורים חיצוניים==

קטגוריה:שירי קווין
קטגוריה:שירים באנגלית
קטגוריה:שירים נגד מלחמה
קטגוריה:שירי מחאה
קטגוריה:בלדות רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
יחסי ניז'ר–ספרד

יחסי ניז'ר–ספרד הם היחסים הדו-צדדיים והדיפלומטיים בין ניז'ר וספרד.

== יחסים דיפלומטיים ==
ספרד מקיימת יחסים דיפלומטיים עם ניז'ר מאז מאי 1965. שגרירות ספרד בניאמיי החלה את פעילותה באוגוסט 2007 והמשרד לשיתוף פעולה טכני נפתח בקיץ 2009.

היחסים הדו-צדדיים טובים מאוד במיוחד בפרקים של דיאלוג ושיתוף פעולה פוליטי, שיתוף פעולה לפיתוח (ניז'ר היא אחת מבין 23 המדינות המועדפות לשיתוף פעולה ספרדי) ושיתוף פעולה בענייני JHA (הגירה בלתי חוקית, הונאה תיעודית, שיתוף פעולה משטרתי, הכשרה).<ref>[http://www.exteriores.gob.es/Documents/FichasPais/NIGER_FICHA%20PAIS.pdf Ficha de Níger] Office of Diplomatic Information. Ministry of Foreign Affairs and Cooperation. Section: Diplomatic Relations.</ref>

== שיתוף פעולה ==
אופי העדיפות שיש לניז'ר כיום לשיתוף פעולה ספרדי בא לידי ביטוי בכך שבתוכנית האב IV היא נותרה אחת מתוך 23 מדינות הריכוז של שיתוף הפעולה שלה. במובן זה, חתימת מסמך אימוץ מסגרת ההתאחדות הספרדית-ניז'רית בספטמבר 2014 על ידי שרי החוץ מרגלו ובזום במדריד, פתחה תקופה חדשה של שיתוף פעולה IV לשנת 2016 וכללה את המחויבות של שיתוף הפעולה הספרדי להוצאת יותר מ-20 מיליון אירו בשלוש השנים הללו, סביב שני תחומים עדיפים: פיתוח כפרי וביטחון תזונתי; ותחום הבריאות. התחייבויות אלה עולות בקנה אחד עם סדרי העדיפויות של ממשלת ניז'ר ובאות לידי ביטוי במסגרת השותפות הארצית בהצעת ספרד "לתרום לשיפור ביטחון המזון והתזונה של האוכלוסייה הניז'רית הפגיעה ביותר, מניעת גורמיהם, התערבות בהשפעותיהם ובנייה חוסן ברמה המקומית, הלאומית והאזורית."<ref>[http://www.exteriores.gob.es/Documents/FichasPais/NIGER_FICHA%20PAIS.pdf Ficha de Níger] Office of Diplomatic Information. Ministry of Foreign Affairs and Cooperation. Section: Cooperation.</ref>

== נציגויות דיפלומטיות ==
* ניז'ר מחזיקה בספרד שגרירות וקונסוליה במדריד.
* ספרד מחזיקה בניז'ר שגרירות בניאמיי.<ref>[http://www.exteriores.gob.es/embajadas/niamey/es/Paginas/inicio.aspx Embajada de España en Niamey] Ministry of Foreign Affairs and Cooperation.</ref>

== הערות שוליים ==
ביל הייזינגה

ויליאם פטריק הייזינגה (באנגלית: William Patrick Huizenga; נולד ב-31 בינואר 1969) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת מישיגן, ברציפות מאז 2011. הייזינגה, חבר המפלגה הרפובליקנית, כיהן טרם היבחרו אל הקונגרס של ארצות הברית כחבר בית הנבחרים המדינתי של מישיגן בשנים 2003–2009.

== ביוגרפיה ==
הייזינגה נולד בעיירה זילנד (Zeeland) שבדרום-מערב מישיגן, למשפחה ממוצא הולנדי. הוא הבעלים המשותף והמפעיל הנוכחי של החברה "Huizenga Gravel Company", עסק משפחתי השוכן בג'ניסון שבמישיגן. בראשית שנות ה-90 של המאה ה-20 עבד הייזינגה בתחום הנדל"ן. ב-1996 עזב עולם זה, והחל לעבוד כעוזר פרלמנטרי עבור חבר הקונגרס פיט הוקסטרה , לימים שגריר ארצות הברית בהולנד.

את מחוז הבחירה ה-90 בבית הנבחרים של מישיגן ייצג הייזינגה במשך שלוש תקופות כהונה, החל ממסע הבחירות שלו בבחירות האמצע ב-2002. בשנים 2004 ו-2006 נבחר מחדש, ולאחר מערכת הבחירות האחרונה נכפה עליו לפרוש מבית המחוקקים המדינתי לאור הגבלת כהונה. בבית הנבחרים של מישיגן הצביע הייזינגה תחילה בעד מיסוי העסקים במדינה, אך בהמשך התנגד להיטל בן 2% בצורת חיוב נוסף (surcharge) ולמיסוד מס מכירה.

לקראת בחירות האמצע ב-2010, חבר הקונגרס פיט הוקסטרה פרש מבית הנבחרים כדי להתמקד במסע הבחירות שלו לתפקיד מושל מישיגן. הייזינגה, יד ימינו של הוקסטרה, החל להתמודד בבחירות המקדימות של המפלגה הרפובליקנית, ולבסוף גבר על שישה מתמודדים אחרים עם 25.40% מהקולות. ביום הבחירות הכלליות ניצח את פרד ג'ונסון, מועמד המפלגה הדמוקרטית, וגרף כ-64% מקולות הבוחרים. בראשית ינואר 2013, עם התכנסות הקונגרס ה-113 של ארצות הברית, הייזינגה הושבע לתפקידו.

באוקטובר 2020 הודיע הייזינגה כי אובחן כחיובי למחלת נגיף קורונה 2019, לאחר בדיקת קורונה שביצע דרך תבחין אנטיגני מהיר (Rapid Antigen Detection Test) בטרם פגישה עם סגן נשיא ארצות הברית מייק פנס, וביום למחרת ביצע בדיקה נוספת באמצעות PCR. בדצמבר 2020 נמנה בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקה.

== קישורים חיצוניים ==

* 

* 

==הערות שוליים==

קטגוריה:עורכי דין אמריקאים
קטגוריה:חברי בית המחוקקים של מישיגן
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת קלווין
קטגוריה:אמריקאים שנולדו ב-1969
.vu

.vu היא סיומת האינטרנט ב. סיומת זו נוצרה ב-10 באפריל 1995.

בתחילה המתחם חולק בחינם, אך כיום הוא מחולק באופן מסחרי.

==קישורים חיצוניים==

* 

== הערות שוליים ==

קטגוריה:ונואטו
Naked & Warm

Naked & Warm (בתרגום מילולי: עירום וחם) הוא אלבום אולפן מאת הזמר-יוצר ביל וית'רס. זהו אלבומו החמישי של וית'רס, ויצא לאור אחרי האלבום Making Music. כקודמו, גם אלבום זה פורסם על ידי קולומביה רקורדס, בשונה מאלבומיו המוקדמים יותר שיצאו על ידי הוצאת סאסקס רקורדס. האלבום הוקלט באולפני 'רקורד פלאנט' בלוס אנג'לס, קליפורניה, ארצות הברית<ref></ref>.

== ביקורות ==
האלבום זכה לביקורות חיוביות בעיקר. המבקר רוברט כריסטיגאו ציין את האלבום ברשימת "מדריך האלבומים לצרכן" שערך וכתב עליו כי "ויתרס חוזר לדרכים הפשוטות של עבודתו המוקדמת, ויחד עם חמישה או שישה נגנים חודר לסוג הגרוב הכבד שאין בימינו הרבה מקבילים לו במוזיקה השחורה"<ref></ref>. כריסטיגאו נתן לאלבום ציון B<ref></ref>.

האלבום הגיע למקום 169 במצעד הבילבורד 200 ולמקום 41 במצעד אלבומי ה-R&B/היפ-הופ<ref></ref>. מתוך האלבום יצאו שני סינגלים. האחד, "If I Didn't Mean You Well", הגיע למקום 74 במצעד אלבומי ה-R&B, והשני, "Close To Me" הגיע למקום 88 באותו מצעד<ref></ref>.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי ביל וית'רס
קטגוריה:אלבומים באנגלית
פורנו השראה

תמונה שבמרכזה אדם המתנייד בכיסא גלגלים ומסביבו אסופה של מילים ומשפטים באנגלית כגון "מלאך", "המוגבלות היחידה בחיים היא גישה לא טובה" ואמירות דומות.
פורנו השראה הוא הצגתם של אנשים עם מוגבלות כגורם השראה מתוקף היותם עם מוגבלות. פורנו השראה כולל תמונות, סרטונים, ממים וסיקורים תקשורתיים של אנשים עם מוגבלות המוצגים במטרה לעורר השראה בעבור אנשים ללא מוגבלות. המסר של פורנו השראה הוא שאם אדם עם מוגבלות יכול לעשות דבר מה אז בוודאי שאדם ללא מוגבלות יוכל להשיגו.

== הטבעת המונח ==
המונח פורנו השראה נטבע על ידי סטלה יאנג, פעילה לזכויות אנשים עם לקויות, בשנת 2012 במגזין האינטרנטי של תאגיד השידור האוסטרלי Ramp up<ref></ref> וזוכה לפופולריות נוספת בהרצאת TED שהעבירה יאנג בשנת 2014.<ref></ref>

המושג משמש פעילים וחוקרים בתחום לימודי המוגבלות לניתוח ייצוג תקשורתי של אנשים עם מוגבלות ולתביעה להכרה באנשים עם מוגבלות כאנשים שלמים, מורכבים ושווים.

== ראו גם ==
* אייבליזם
* המודל החברתי

== קישורים חיצוניים ==
* 
* 	
* [https://web.archive.org/web/20180305202445/http:/www.cw.ua.edu/article/2016/12/inspiration-porn-a-look-at-the-objectification-of-the-disabled-community Inspiration porn: A look at the objectification of the disabled community], The crimson white
* 
* [https://yoocanfind.com/Story/1594/when-inspiration-porn-is-simply-inspiration#! WHEN INSPIRATION PORN IS SIMPLY INSPIRATION], Yoocan

== הערות שוליים ==

2021 04
קטגוריה:נכות
ירוסלב איבשקייביץ'

ירוסלב איבשקייביץ (בפולנית: Jarosław Leon Iwaszkiewicz, שם העט: Eleuter; 20 בפברואר 1894, גוברניית קייב – 2 במרץ 1980, ורשה) היה סופר, מחזאי, משורר ומתרגם פולני וחסיד אומות העולם, בעלה של הסופרת אנה איבשקייביץ'.

== ביוגרפיה ==
ירוסלב איבשקייביץ' נולד בכפר בסביבת קייב, אז חלק של האימפריה הרוסית. לאחר שאביו נפטר המשפחה התגוררה בוורשה בשנים 1902–1904 ואז חזרה לקייב. הוא סיים את בית הספר בשנת 1912 והחל ללמוד משפטים באוניברסיטת קייב. בשנת 1914 הוא נסעה לסיציליה ולצפון אפריקה ביחד עם חברו קרול שימנובסקי. לאחר מלחמת העולם הראשונה הגיע איבשקייביץ' לוורשה. הוא החל לכתוב שירה והתקרב למשוררים הצעירים של העיר, כמו יוליאן טובים. הוא פרסם מספר יצירות בעיתונות הפולנית. בשנת 1927 החל איבשקייביץ' לעבוד במשרד החוץ ונשלח לקופנהגן ולבריסל. עוד לפני פרוץ מלחמת העולם השנייה הוא חזר לפולין. בשנת 1936 הוא קיבל פרס ספרותי מטעם האקדמיה הפולנית.

בזמן מלחמת העולם השנייה היה איבשקייביץ' פעיל במסגרת מדינת המחתרת הפולנית. בנוסף לכך, הסתירו הוא ואשתו בווילה שהייתה בבעלותם פולנים ויהודים מהשלטונות הנאצים.

לאחר סיום המלחמה והקמת הרפובליקה העממית הפולנית העצמאית שימש איבשקייביץ' כיושב ראש איגוד הסופרים הפולנים במהלך שלוש תקופות – 1945–1946, 1947-1949 ו-1959–1980. בנוסף לכך הוא היה המנהל הספרותי של תיאטרון פולני בוורשה והעורך הראשי של הירחון הספרותי "Twórczość".

החל משנת 1951 ועד מותו היה חבר הפרלמנט הפולני. בהיותו מקורב לשלטון, זכה ב"עיטור בוני הרפובליקה" מטעם ממשלת פולין בשנת 1954, ובשנת 1970 בפרס לנין לשלום מטעם ברית המועצות. בשנת 1974 הוענק לו "עיטור הפולין המחודשת".

במהלך הקריירה הספרותית פרסם איבשקייביץ' ספרי פרוזה, מחזות ושירה. יצירותיו היו חלק מתוכנית הלימודים של בתי הספר בפולין, אך הוצאו ממנה לאחר נפילת המשטר הקומוניסטי במדינה. מאז הוא שב וזוכה להכרה ולמעמד. חלק מיצירותיו עובדו לסרטים.

בשנים 1954–1962 כתב את ספרו "Sława i chwała" בשלושה כרכים. במרכזו של הספר חיי האינטליגנציה הפולנית במחצית הראשונה של המאה ה-20.

==קישורים חיצוניים==

* 
* 
* 

קטגוריה:סופרים פולנים
קטגוריה:משוררים פולנים
קטגוריה:פולנים חסידי אומות העולם
קטגוריה:פוליטיקאים פולנים
קטגוריה:דיפלומטים פולנים
קטגוריה:מחזאים פולנים
קטגוריה:מתרגמים מאנגלית
קטגוריה:מתרגמים לפולנית
קטגוריה:מתרגמים פולנים
קטגוריה:זוכי פרס לנין לשלום
קטגוריה:מקבלי עיטור הידידות בין העמים
קטגוריה:מקבלי עיטור מסדר ההצטיינות של הרפובליקה של איטליה
קטגוריה:מתרגמים מרוסית
קטגוריה:מתרגמים מצרפתית
קטגוריה:פולנים שנולדו ב-1894
קטגוריה:פולנים שנפטרו ב-1980
חנינא גאון

רב חנינא (חיננאי) גאון היה מראשי הדור השלישי של הסבוראים במאה השביעית, וראש ישיבת סורא שבבבל בשלהי תקופת השלטון הסאסאני ובתחילת תקופת השלטון הערבי. לפי דעה אחרת, המתבססת על איגרת רב שרירא גאון, הוא נחשב לאחד מראשי הדור הראשון של הגאונים בסורא.

== תולדותיו ==
רב חיננאי היה ראש הישיבה השני בסורא מאז שרב מר בר רב הונא הקים מחדש את ישיבת סורא בשנת ד'שס"ט (לאחר כמאה שנה שהיא לא הייתה קיימת בגלל רדיפות המלכים וכהני הדת הפרסיים). הוא התמנה לתפקיד גאון בישיבת סורא לאחר פטירתו של רב מר בר רב הונא בשנת ד'ש"ף (620) ושמש כראש ישיבה במשך עשרים שנה<ref></ref>.

במקביל אליו שמש רב חנא כראש ישיבה בישיבת פומבדיתא ורב חנינא מבי גיהרא ורב יצחק שמשו כראשי ישיבה בישיבת פרוז שבור.

הוא נפטר בשנת ד'ת' (640). לאחר פטירתו מונה רב הונא לתפקיד ראש ישיבת סורא<ref></ref>.

== קישורים חיצוניים ==
* 

== הערות שוליים ==

קטגוריה:סבוראים
קטגוריה:גאוני סורא
קטגוריה:אישים שחיו במאה ה-7
קטגוריה:נפטרים ב-640
כפר ג'מאל

כפר ג'מאל (בערבית: كفر جمّال) הוא עיירה פלסטינית בנפת טולכרם במערב השומרון. הכפר ממוקם בערך באמצע הדרך בין קלקיליה לטולכרם, ומתגוררים בו כ-3,000 תושבים. הכפר הוא חקלאי ברובו, מגדל בעיקר גידולי זיתים והדרים. כפר ג'אמל נמצא בגובה 257 מטר, וגובל בפלמיה במערב, כפר זיבאד במזרח, ג'יוס בדרום וכפר סור בצפון.

== היסטוריה ==
בסקר ארכאולוגי שנערך בשוליו הדרומיים של הכפר לאחר מלחמת ששת הימים, נמצאו חרסים מהתקופה הפרסית, ההלניסטית, הרומית-ביזנטית, ימי הביניים והתקופה העות'מאנית.<ref name=":022"></ref> בכפר נמצאה קרמיקה מהתקופה הביזנטית.

בסוף המאה ה-16 התקיימו בכפר 17 משפחות ו-13 רווקים – כולם מוסלמים. תושבי הכפר שילמו שיעור מס קבוע של 33.3% על מוצרים חקלאיים שונים הכוללים חיטה, שעורה, גידולי קיץ, עצי זית, עזים וכוורות, בנוסף על הכנסות מזדמנות. בסך הכל תושבי הכפר שילמו כ-11,074 אקצ'ות.<ref name="Hutteroth140">Hütteroth and Abdulfattah, 1977, p. 140</ref>

במפקד האוכלוסין של ארץ ישראל בשנת 1922 שערכו שלטונות המנדט הבריטי, מנתה אוכלוסיית כפר ג'מאל 396 מוסלמים.<ref name="Census1922">Barron, 1923, Table XI, Sub-district of Tulkarm, p. [https://archive.org/stream/PalestineCensus1922/Palestine%20Census%20(1922%29#page/n30/mode/1up 28]</ref> מספר זה גדל במפקד 1931 ל-499 תושבים - נוצרי אחד ו-498 מוסלמים. בהכפר כלל כ-109 בתים.<ref name="Census1931">Mills, 1932, p.55</ref>

בסקר הכפרים של 1945 אוכלוסיית כפר ג'אמל כללה 690 מוסלמים.<ref name="DoS1945">Government of Palestine, Department of Statistics, 1945, p. [http://users.cecs.anu.edu.au/~bdm/yabber/census/VSpages/VS1945_p21.jpg 21]</ref> שטח הכפר התפרס על 14,945 דונם. מתוך שטח זה, 1,702 דונם היו מטעים ואדמות להשקיה, 4,451 שימשו לדגנים, ואילו 19 דונם היו אדמות בנויות.

בשנת 1961 אוכלוסיית כפר ג'מאל כללה 1,041 תושבים.
<gallery>
קובץ:Kafr Jammal 1942.jpg|כפר ג'מאל 1942 1:20,000
קובץ:Taiyiba 1945.jpg|כפר ג'מאל 1945 1:250,000
קובץ:Downtown Kufr Jammal.jpg|מרכז הכפר
קובץ:Orange Crop Kufr Jammal.JPG|תפוזים בכפר
קובץ:Cemetery Kufr Jammal.jpg|בית קברות מקומי
</gallery>

==קישורים חיצוניים==

== הערות שוליים ==

קטגוריה:נפת טולכרם
קוסין

קוסין (בערבית: قوصين; בתעתיק מדויק: קוצין) היא עיירה פלסטינית בנפת שכם שבצפון יהודה ושומרון, השוכנת כ-8 ק"מ מערבית לשכם. על פי הלשכה הפלסטינית המרכזית לסטטיסטיקה (PCBS), אוכלוסיית העיר מנתה כ-1,734 תושבים בשנת 2006.
== גאוגרפיה ==
קוסין גובלת בבית איבא ממזרח, דיר שרף מצפון, כפר קדום ממערב וכפר קדום וג'ית מדרום.

בכפר נמצאה קרמיקה מהתקופה הביזנטית.

בסוף המאה ה-16 התגוררו בכפר 15 משפחות ו-7 רווקים – כולם מוסלמים. תושבי הכפר שילמו שיעור קבוע של 33.3% על מוצרים חקלאיים הכוללים חיטה, שעורה, יבולי קיץ, כוורות ועזים, בנוסף על הכנסות מזדמנות ומס מיוחד לתושבי אזור שכם; בסך הכל תושבי הכפר שילמו כ-6,300 אקצ'ות.

במפת הקרן לחקר ארץ ישראל שפורסמה ב-1882 קוסין תוארה כ"כפר בצידו של רכס. מעיין קיים בערך שלושת רבעי קילומטר דרומית-מזרחית בעמק." עוד צוין כי: "החורבה המוצגת ליד מקום זה היא בסך הכל ערמת אבנים."

במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, התגוררו בקוסם כ-147 מוסלמים.<ref name="Census1922">Barron, 1923, Table IX, p. [https://archive.org/stream/PalestineCensus1922/Palestine%20Census%20(1922%29#page/n26/mode/1up 24]</ref> מספר זה גדל במפקד 1931 ל-217 תושבים ב-48 בתים.<ref name="Census1931">Mills, 1932, p. 64</ref>

בסקר הכפרים של 1945, אוכלוסיית קוסין מנתה 310 תושבים<ref name="1945p19">Government of Palestine, Department of Statistics, 1945, p. [http://cs.anu.edu.au/~bdm/yabber/census/VSpages/VS1945_p19.jpg 19]</ref> ואילו שטח הכפר היה 4,543 דונם. מתוכם 59 דונם שימשו למטעים וקרקע להשקיה, 3,227 לגידול דגנים, ואילו 21 דונם סווגו כשטחים בנויים.

לפימפקד האוכלוסין הירדני, בשנת 1961 התגוררו בקוסין כ-494 תושבים.

לפי הסכמי אוסלו מוגדרים 51% משטחי הכפר כשטח B, ואילו 49% הנותרים מוגדרים כשטח C.

==קישורים חיצוניים==

== הערות שוליים ==

קטגוריה:נפת שכם
Straight Up

Straight Up (בעברית: ישר למעלה) הוא שיר של הזמרת והרקדנית פאולה עבדול, אשר נכתב עבור אלבום הבכורה שלה. הוא יצא כסינגל השלישי מתוכו ב-12 בנובמבר 1988 על ידי וירג'ין רקורדס. מבחינה מוזיקלית השיר הוא בסגנון מיד-טמפו ודאנס-פופ עם השפעות של פופ-רוק וג'ק סווינג חדש. מבחינה לירית, הדוברת בשיר מפצירה בבן זוגה לקבל החלטה לגבי מהות היחסים ביניהם. השיר נכתב והופק על ידי אליוט וולט.

השיר נחשב לשיר הפריצה של עבדול בארצות הברית, כאשר הגיע למקום הראשון במדינה, ובנוסף גרם לנסיקה בפופולריות של אלבומה, שכן הוא הצליח להיכנס לראשונה לעשירייה הפותחת בבילבורד 200, ואף בהמשך הגיע למקום הראשון במצעד. לימים השיר הפך לשיר המזוהה ביותר עם עבדול ולשיר המצליח ביותר שלה, כאשר הגיע לעשירייה הפותחת ב-11 מדינות, והביא באופן כללי תשומת לב גדולה כלפיה בכל העולם. הצלחתו הביא לכך שהוא נכלל בכל אלבומי האוסף של הזמרת עד היום.

השיר קיבל ביקורות חיוביות ממבקרי המוזיקה, ובנוסף זיכה את עבדול במועמדויות רבות לפרסים אמריקאים, כאשר בין היתר השיר היה מועמד ואף זכה בפרס גראמי בקטגוריית הביצוע הווקאלי הטוב ביותר בשיר פופ נשי, ובנוסף הקליפ שלו היה מועמד לשישה פרסי VMA.

== הצלחה מסחרית ==
השיר זכה להצלחה רבה בארצות הברית והפך לשיר הפריצה של עבדול במדינה. הוא הגיע למקום הראשון במדינה ונשאר שם במשך שלושה שבועות. בסך הכל הוא נשאר במצעד במשך 25 שבועות, ובכך הפך לשיר השני שלה ששהה הכי הרבה שבועות במצעד. בנוסף גם דורג במקום הרביעי במצעד השנתי האמריקאי של סיכום 1989. כמו כן נמכרו מהשיר מיליון עותקים בארצות הברית, מה שהקנה לו מעמד פלטינה במדינה, ובכך הפך לסינגל הכי נמכר שלה במדינה עד היום. נכון לשנת 2018 השיר הוא השיר ה-325 המצליח ביותר בהיסטורית בילבורד הוט 100.

בנוסף, השיר זכה להצלחה רבה גם מחוץ לארצות הברית, כאשר הגיע לעשירייה הפותחת ב-11 מדינות, ביניהן אוסטריה, פינלנד ואירלנד, ואף הגיע לחמישייה הפותחת במספר מדינות נוספות, ביניהן פלנדריה (יחידה פדרלית של בלגיה), קנדה ודנמרק ולמקום הראשון בנורווגיה. סך הכל הגיע למקום השני במצעד האירופאי הכללי, ונכנס למקום ה-16 במצעד המסכם של אותה שנה. גם בצרפת השיר זכה להצלחה כאשר הגיע למקום ה-12. באוסטרליה השיר זכה להצלחה פחותה יחסית, כאשר הגיע למקום ה-27 בלבד.

== רשימות כל הזמנים ==
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|361
|<ref></ref>
|}

== מיקומי שיא ==

== נתוני מכירות ==

==קישורים חיצוניים==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:סינגלים מ-1989
קטגוריה:שירי פאולה עבדול
קטגוריה:שירים באנגלית
קטגוריה:וידאו קליפים בשחור-לבן
קטגוריה:וידאו קליפים שבוימו על ידי דייוויד פינצ'ר
קטגוריה:שירי לפידים
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:סינגלים בהוצאת וירג'ין רקורדס